《头陀岭》
宋代·葛绍体

峭绝不可步，肩舆屡颠覆。
南北三十里，上下九回曲。
两畔沿古三，虬枝乱相续。
根迸石齿裂，叶密云气宿。
或一盖高张，或万蛇奔促。
或魑魅隐见，或虎豹踯躅。
纵无游子悲，遇此亦惨目。
鼠梯侧将崩，鸟迳深更蹙。
吾道岂终穷，朅来意何欲。

作者简介：宋台州天台人，居黄岩，字元承。师事叶适。有《四书述》、《东山诗选》。